b'\n_START_ARTICLE_\nSveta Lucija (mu\xc4\x8denica)\n_START_SECTION_\n\xc5\xbdivotopis\n_START_PARAGRAPH_\nProgonitelji kr\xc5\xa1\xc4\x87ana ma\xc4\x8dem su joj odrubili glavu nakon du\xc5\xbeeg mu\xc4\x8denja. Kroz svu kr\xc5\xa1\xc4\x87ansku povijest \xc5\xa1tuje se me\xc4\x91u kr\xc5\xa1\xc4\x87anima kao mnogostruka za\xc5\xa1titnica - slijepih (tjelesno i duhovno), ratara, la\xc4\x91ara, staklara, kroja\xc4\x8da, tkalaca, pisara, vratara i kova\xc4\x8da. Prema predaji, Sv. Luciji su izva\xc4\x91ene o\xc4\x8di i stavljene na tanjur, pa se ona smatra za\xc5\xa1titnicom o\xc4\x8diju i vida._NEWLINE_Njen dan slavi se 13. prosinca. Obi\xc4\x8daj je da se prati i zapisuje vrijeme kroz 12 dana od Lucije do Bo\xc5\xbei\xc4\x87a. Pu\xc4\x8dka predaja ka\xc5\xbee da \xc4\x87e sljede\xc4\x87e godine biti u pojedinom mjesecu takvo vrijeme, kakvo je u odgovaraju\xc4\x87i dan od Lucije do Bo\xc5\xbei\xc4\x87a. Na njen dan tako\xc4\x91er se sije p\xc5\xa1enica, simbol \xc5\xbeivota kod kr\xc5\xa1\xc4\x87ana. Kripta splitske katedrale posve\xc4\x87ena je ovoj svetici.\n_START_SECTION_\nRelikvije sv. Lucije\n_START_PARAGRAPH_\nRelikvije sv. Lucije \xc4\x8duvane su u Veneciji u Crkvi sv. Lucije. Crkva je sru\xc5\xa1ena 1861. godine da bi se pripremila gradnja \xc5\xbeeljezni\xc4\x8dkog kolodvora, a relikvije su prene\xc5\xa1ene u obli\xc5\xbenju crkvu San Germia, gdje su i danas. Venecijanski \xc5\xbeeljezni\xc4\x8dki kolodvor danas nosi naziv ove svetice.'